STAR WARS: ROSSZ OSZTAG
A Klónok Összeesküvése
Az egész galaxis elhiszi Rampart hazugságait. Még a Szenátus is. Ez nem jó.
Semmit sem tehetünk ellene. Felejtsd el!
Hogy felejthetném el? A Kamino az otthonunk volt, és mi elpusztítottuk.
Az a sok város és ember mind miattunk pusztult el.
Parancsot teljesítettünk.
Valóban? Akkor Rampart miért tüntette el a nyomokat?
Sajnálom, Slip. Nem hallgathatok tovább.
Várj! Mit tettél?
Üzenetet küldtem Rampartnak.
Esélyt kap, hogy elmondja a Szenátusnak az igazat, különben elmondom én.
Cade! Állj meg, Cade!
Tudod, mire képes Rampart. Ez túl veszélyes.
Nem vagyunk rossz emberek, Slip, de hibát követtünk el.
Kérlek, segíts! Együtt meg tudjuk...
Biztosítsuk a környéket!
A Kaminót elsöprő kataklizmatikus vihar szörnyű volt,
de tény, hogy ha nem állítanak elő új klónkatonákat, sebezhetővé válunk.
Rampart admirális Védelmi sorozási törvényjavaslata megóvna minket.
Egyetértek a Banki klán tisztelt képviselőjével.
A galaxisnak szüksége van egy besorozott katonákból álló seregre.
Amit olyanok alkotnak, akik a népért harcolnak.
A törvényjavaslatot megbeszéltük, megvitattuk,
és mindig elnapoltunk. Okkal.
A galaxisban sok sürgősebb probléma van
egy költséges új hadseregnél.
A háborúnak vége.
Talán ott, ahol ön él, Pamlo szenátor.
De a Közép- és Külső Peremvidéken csak úgy hemzsegnek a lázadók.
Védelemre van szükségünk.
A klónhadsereg a szükségállapoti hatalmi intézkedés következménye,
amit Palpatine szenátor vezetett be a szeparatista krízis alatt.
Ha ezt hűségesküt tevő polgári katonákra váltjuk,
az teljességgel ellentmond a jelen szervezet elveinek.
Ebben kicsit sem értünk egyet, Organa szenátor.
A császár hogy vélekedik erről,
figyelembe véve, hogy nem jelent meg a megbeszéléseken?
A császár továbbra is abban bízik, hogy a küldöttség azt teszi, ami a legjobb
a galaxis valamennyi polgárának.
És mi lesz a klónkatonák érdekeivel?
Őket miért nem foglalták bele a törvénybe?
A gyors kiöregedés miatt nem fenntartható a klónhadsereg,
ezért le kell szerelniük.
Ők nem droidok, hogy kikapcsoljuk őket,
hanem katonák, akik védelmeztek minket és a bolygóinkat.
Nem tudtam, hogy a klónok képviselője, Chuchi szenátor.
Ha mi nem szólalunk fel, ki fog?
Azok után, milyen áldozatokat hoztak, csak úgy eldobnák őket?
Nincstelenül?
Így háláljuk meg a szolgálatukat?
Ezt képviseli a Birodalom?
Hogyan tárgyalhatunk egy új hadsereg felállításáról,
ha még a jelenlegiről sem gondoskodtunk?
Megértem az aggodalmait, Chuchi szenátor.
Biztosíthatom róla, hogy folyamatban van
a leszerelésre készülő klónok megsegítése.
Honnan tudja, mire van szükségük, admirális? Megkérdezte tőlük?
Vagy nem szólhatnak bele a jövőjükbe?
Nyitott vagyok bármilyen javaslatra, úgy az önök,
mint a klónok részéről.
Közösen bizonyára sikerül eloszlatni az aggodalmaikat.
Addig is javaslom, hogy napoljuk el a Védelmi sorozási törvényjavaslatot!
Támogatom.
Tarkin kormányzó biztosított róla, hogy elfogadtatja a Szenátussal a törvényt.
Ha nem sikerül, az nem nekem lesz gond.
Sikerülni fog. Pár akadékoskodó szenátor nem okozhat gondot.
Már megtették.
Ha utánanéznek, mi történt valójában a Kaminón,
az veszélyt jelent a törvényjavaslatra.
És magára is.
Megtettem a szükséges lépéseket, hogy ezt elkerüljük.
Hadd mondja el Chuchi szenátor, mit kér a klónoknak!
Ha megnyugszik, elfogadják a Védelmi sorozási törvényjavaslatot,
mielőtt bármi is megvalósulna az ígért juttatásokból.
Az ön érdekében ajánlom, admirális, hogy ne érjen több meglepetés!
Ennyi? Hasznot húztak belőlünk, és most kirúgnak?
Ezért jöttem, hogy megértsem, mire van szükségük.
Arra, hogy katona maradhassak. Azt is meg tudja oldani?
Nos, nem, de amint egy klón teljesítette a kiírt normát...
Igen, a Birodalom elavultnak minősíti. Tudjuk.
Ezen a beszélgetés sem változtat.
De a jövőjükön változtathat. Készítenék egy nyugdíjtervet...
Nyugdíjtervet?
Inkább odakint harcolnék a gomba módjára szaporodó lázadók ellen.
És mi lesz, ha már kiöregszik a harcból?
Ez az eshetőség nem része a kiképzésünknek.
Ideje belegondolniuk. Mindannyiuknak.
Nehéz elfogadni, de a katonai szolgálatuk véget fog érni.
Maguk dönthetnek, hogyan élnek tovább.
Éveken át harcoltak értünk. Hadd harcoljak én is magukért!
Mondják, hogyan segítsek, és teszek róla, hogy Rampart törvényébe belefoglalják!
Köszönöm a bizalmat. Mindent megteszek, ami tőlem telik.
Szenátor!
Igen?
Tényleg segíteni akar a klónokon?
Nincs képviselőjük a Szenátusban.
Megérdemlik, hogy valaki felszólaljon magukért.
Úgysem számít. Nem bízhat Rampart admirálisban.
Miért nem?
Hazudott magának. Mindenkinek.
A Kaminót nem egy vihar pusztította el.
Maga Rampart adta ki a támadási parancsot a bolygó ellen.
Mi készteti ilyen vádaskodásra?
Ott voltam a Venatorán.
Ő adta ki a városok elleni tűzparancsot.
Ha ez igaz lenne, a Szenátus biztos tudna róla. Valaki elmondaná.
Rampart gondoskodott erről.
A felszólaló klónokat vagy áthelyezték,
vagy eltűntek vagy meghaltak.
Nem fest túl jól, katona.
A nevem Slip.
Ha nem hisz nekem, ellenőrizze a szolgálati beosztásomat! CT-0409.
Maga rendesnek tűnik, szenátor.
Legyen óvatos!
Minden rendben?
Igen. Minden rendben.
Chuchi szenátor, Rampart admirális már várja.
Sikerült bemérniük a CT-0409-es katonát?
Még nem, de tovább keressük.
Slip vagyok. Bajban vagyok.
Úgy hallottam, tudsz segíteni, de siess! Fogytán az időm.
Azt várja a Birodalomtól, hogy egy új hadsereg felállítása mellett
több millió klónkatona nyugdíját is fizesse?
Ha ez nem megoldható, admirális,
talán el kellene napolni a törvénye megszavazását.
Bárcsak megoldható lenne,
de az egyre növekvő veszélyről szóló hírek nem csak pletykák.
Nekem a galaxis biztonsága a legfontosabb.
De egyetértek magával.
Tárgyalások és tervek szükségesek a klónok jövőjével kapcsolatban.
Tartozunk neki a szolgálatukért.
Bántja valami, szenátor?
A kaminói városokat elpusztító vihar...
Maga hogy élhette túl?
Kiképzésen vettem részt, a bolygótól távol.
Ha jelen lettem volna, talán több mindent megmenthetünk.
Valóságos tragédia volt.
Admirális, a kaminói lakosság nagy része elpusztult.
Ez több, mint tragédia.
Valóban az. De a jövőbe kell tekintenünk.
Ez egyeseknek könnyebb, mint másoknak.
Viszlát, admirális!
Chuchi szenátor! Titkosított üzenete érkezett.
Kitől?
Igen?
Semmi baj. Várjon itt!
Organa szenátor?
Üdvözlöm, Riyo!
R2-C4, te őrködj!
A tegnapi ülésen elég nagy felháborodást váltott ki.
Mióta okoz felháborodást az, ha felszólalnak valaki mellett,
de a tétlenség, az apátia és a nemtörődömség nem?
Jogos.
Hallom, találkozott Rampart admirálissal. Eredményes volt?
Meglepő módon igen.
Nagyobb ellenállásra számítottam, de a legtöbb feltételembe belement.
Rampart ért ahhoz, hogy azt mondja, amit hallani akarnak.
Főleg, ha elkerülné, hogy valaki mélyebbre ásson.
Erről már hallottam.
Ha nyitott füllel jár, más pletykákat is hallani.
A klónok jogainak kérdése egy nagyobb probléma töredéke.
A lázadók száma
egyre nő, a császár pedig retteg.
Ha a bolygók fellázadnak, ahogy a Köztársaság ellen tették,
az veszélyt jelent a Birodalmára.
Felettébb praktikus, nemde?
Hogy egy katasztrofális vihar elpusztította a kaminói üzemeket,
így semmi sem áll az új birodalomi sereg útjába.
Tipoca város víz alatt is fenntartható volt,
az évek során több ezer vihart kiállt,
mégis hirtelen elveszett.
Egy klón szerint Rampart adta parancsba a kaminóiak elleni támadást.
Bizonyítani is tudja?
Azt állítja, a támadó hajón volt.
Bárcsak rávehetnénk, hogy tanúskodjon!
Hol van most az a klón?
Bujkál. Az őrségem keresi.
Riyo, legyen óvatos! Talán nem maga az egyetlen, aki keresi.
Megtalálta a klónt?
Még nem. De Chuchi szenátor őrsége is keresi.
Kövesse a szenátort! Ha előbb rátalál, intézze el a klónt!
És a szenátort is?
Igen. Semmilyen nyom ne vezessen hozzám!
Értettem.
A találkahelyen vagyok. Hol vagy?
Úton vagyok. Tarts ki!
Nyugalom, katona!
Szenátor?
Nem könnyű megtalálni magát.
Mit keres itt?
Elhiszem, hogy igazat mondott Rampart admirálisról.
Segítenie kell nekem.
Nem. Amint megérkezik, elmegyek.
Kicsoda?
Valaki, aki el tud rejteni a Birodalom szeme elől.
Hogyan talált rám?
Követte valaki? Ha maga megtalált, ők is megtalálnak.
Meg tudom védeni. Ha a Szenátus meghallja a történetét...
Nem figyelt rám, szenátor. Cade-et már megölték.
Veszélyben forog az életem. Akárcsak a magáé.
Menjen innen!
Várjon!
A kaminói támadása nem csak a klónközpontot érintette.
Rampart egész városokat irtott ki.
Azok, akik odavesztek, köztük a klónok is, akik felfedték volna az igazat,
elégtételt érdemelnek.
Valljon a Szenátus előtt!
Rampartot felelősségre kell vonni.
Szenátor, menjünk el, kérem! Itt nincs biztonságban.
Igaza van, és nincs is rám szüksége.
A bizonyítékot megtalálja Rampart hajóján.
Ellenőrizze a hajónaplót!
Lementettem a központi rendszer...
Védje a szenátort!
Indulnunk kell.
Háromra indulunk.
Kicsalom őt. Fusson az ajtóhoz, onnan az űrsiklóhoz!
Rögtön jövök.
Jól van, szenátor?
Rex százados? Mi ez az egész?
Reméltem, hogy maga elmondja.
Egy klónnal beszéltem itt meg találkát, de lövöldözést hallottam.
Magára várt Slip?
Meghalt. Akárcsak a testőreim.
Mi történt?
Slip elmondta, mi történt valójában a Kaminón.
Arra kértem, valljon a Szenátus előtt.
Valaki tett róla, hogy ez ne történhessen meg.
Egy klón? Miért tenne egy katona ilyet?
Ő nem katona.
Nem tudom, hogy mi, de szerintem ennél eldugottabb helyen faggassuk ki.
Tudom is, hogy hol.
Hol vagyunk?
A barátaimé ez a garázs. Most épp nincsenek itt.
Szép tőled, hogy felébredtél. Neved is van?
Nincs rajtad semmilyen azonosító.
Kinek dolgozol?
Nem akarsz mesélni magadról? Hát jó.
Mondd el, kinek dolgozol, és elengedlek.
Nem engednél el, Rex százados.
Rossz oldalon harcolsz, fivérem.
Korlátolt vagy.
És te mi vagy?
Igazhitű.
A KLÓNOK ÖSSZEESKÜVÉSE
A feliratot fordította: Péter Orsolya